 Dịka a sị na ihe ọma na-aka mma na ọhà mara, a gbapeela ọmarịcha ahịa Nkwọ ọhụụ ahụ a rụụrụ ndị Nando site naka otu nwaafọ obodo ahụ, bụ Chiifu John Iwunọ.  Ngbape ahịa ahụ bụ nke e mere nisi mbido izu ụka a, site noke mmemme dara ụda a chịkọbara nihu ahịa ahụ dị na Nando nokpuru ọchịchị Anambra East, iji wee mee ka ọzụzụ na orire malite na ya bụ ahịa.Nokwu ya dịka ọ na-agbape ya bụ ahịa, nnukwu onye enyemaka pụrụ iche nyere aka na-achị steeti Anambra nihe gbasaara ọdụ ụgbọala na ụlọ ahịa, bụ maazị Cyril Obianọ, toro Chiifu Iwunọ maka ụdị ọrụ mmepe na ọrụ ime-ime obodo ahụ ọ bagidere na ya, bụ nke ọ kọwara dịka nke dabara adaba nịgbaso ụkpụrụ na atụmatụ ezi ọchịchị nke gọvanọ Willie Obianọ. Ọ kọwara nke ahụ dịka nke kwesiri nñòmí, ma kpọkuziekwa ndị ọzọ bụ ndị aka ji akụ ka ha ñòmie ụdị akparamagwa na atụmatụ dị otu ahụ, iji wee nye aka nịkwàlite ọrụ mmepe ime-ime obodo.Nokwu nke ya na mmemme, ahụ, ya bụ nwa amadi rụrụ ahịa ahụ, bụ Chiifu Iwunọ kọwara na nke ahụ bụ iji bèlata ahụhụ ndị obodo ahụ na-ata na ihe nhịa ahụ ga na-agabiga nịzụ ahịa nokpuru ụlọ ahịa ochie ahụ dakpọsịrị adakpọsị, ọ kachasị noge udummiri a. O mekwazịrị ka a mara na nke ahụ ga-enyekwa aka nịkwàdo ezi atụmatụ mnwogharị na ọrụ mmepe ahụ gọvanọ Obianọ ji naka na steeti ahụ.Na ntụnye nkè ha notu notu, onyeisi oche na mmemme ahụ, bụ Ọkammụta Kenneth Ọfọkansị na onyeisi ọchịchị obodo Nando, bụ maazị Ignatịus Anago, kelere Chiifu Iwunọ nọrụ ọma ahụ, kpọpụtasịa ọtụtụ uru dị iche iche nke ahụ ga-abara ndị Nando, ma kpekwazie ekpere ka Chineke gaa nihu ịgọzi ya bụ onye ọrụ obi ọma mmaji kwuru mmaji.Ọmarịcha ahịa ahụ bụ nke nwere ihe ruru àwàrà iri nọnụ ọgụgụ, ma bụrụkwa nke e kwuru na o were ego ruru nde Naịra iri atọ iji wee kwụba ya. 